8.6.2022
FI
Euroopan unionin virallinen lehti
C 224/9 Tiistai 23. marraskuuta 2021
Urheilun tukeminen onnistuneen elpymisen varmistamiseksi 66. korostaa, että tarvitaan tukea ja erityisiä rahoitusmekanismeja, jotta urheiluala ja kaikki urheilu saadaan takaisin raiteilleen covid-19-pandemian jälkeen, myös kansallisten tukirahastojen, elpymis- ja palautumistukivälineen ja EU:n rakennerahastojen avulla; 67. pitää myönteisenä, että eräät jäsenvaltiot ovat sisällyttäneet urheilun kansallisiin elpymis- ja palautumissuunni­ telmiinsa; 68. kehottaa komissiota antamaan tietoja urheiluun liittyvistä investoinneista ja uudistuksista elpymis- ja palautumistu­ kivälineen täytäntöönpanoa koskevassa tarkastelukertomuksessaan, joka on määrä esittää parlamentille ja neuvostolle vuonna 2022; 69. on tyytyväinen urheilun määrärahojen lisäämiseen uudessa Erasmus+-ohjelmassa ja kannattaa EU4Health- ja Life-ohjelmien kaltaisten ohjelmien ja rahastojen välisten synergioiden vahvistamista; korostaa, että kaikkien hakuprosessin esteiden poistaminen kansallisella tasolla on keskeistä, jotta näitä välineitä voidaan hyödyntää paremmin urheilun elpymisen tukemiseksi; 70.
pitää valitettavana, että EU4Health-ohjelmaa koskevassa asetuksessa ei viitata nimenomaisesti urheiluun;
71. kehottaa EU:n toimielimiä lisäämään merkittävästi Erasmus+-ohjelmassa ruohonjuuritason urheilulle osoitettuja määrärahoja seuraavalla rahoitusohjelmakaudella; 72. korostaa tarvetta lisätä edelleen urheilun rahoitusta, myös Erasmus+-ohjelman ulkopuolella, kohdennetusti siten, että keskitytään urheilun sosiaaliseen ulottuvuuteen erityisesti ruohonjuuritason urheilussa; 73. korostaa sellaisten urheilualan valmistelutoimien ja pilottihankkeiden merkitystä, jotka tarjoavat lisärahoitusta ruohonjuuritason urheilulle ja tuottavat lupaavia tuloksia; 74.
kehottaa komissiota lisäämään hyväksyttyjen pilottihankkeiden ja valmistelutoimien määrää urheilun alalla;
75. korostaa tarvetta tukea urheilumatkailua yhtenä keinona edistää urheilualan elpymistä ja sopeutumiskykyä covid-19-pandemian jälkeen; 76. muistuttaa, että on tärkeää suojella perinteisiä urheilulajeja ja edistää niitä riittävällä rahoituksella osana eurooppalaista kulttuuriperintöä ja alueellista identiteettiä; 77. kehottaa kansallisia, alueellisia ja paikallisia viranomaisia tunnustamaan urheilun ja liikunnan keskeisen merkityksen sellaisilla aloilla kuin kaupunkialueiden elvyttäminen, matkailu ja alueellinen yhteenkuuluvuus ja kannustamaan asiaankuuluvia EU:n koheesiopolitiikan mukaisia investointeja, erityisesti Euroopan sosiaalirahasto plussan, Euroopan aluekehitysrahaston ja elpymis- ja palautumistukivälineen puitteissa; 78. kehottaa komissiota kannustamaan REACT-EU-rahoituksen käyttöä urheiluinfrastruktuuriin liittyviin hankkeisiin edellyttäen, että se on kestävää, edistää talouden elpymistä pitkällä aikavälillä ja tukee matkailua; 79. kiinnittää komission ja hallintoviranomaisten huomion pienten urheiluseurojen ja -liittojen tärkeään rooliin ja korostaa, että niillä ei ole riittävästi henkilöstöä ja aineellisia resursseja saada unionin rahoitusta ja kohdennettua tukea; 80. kehottaa jäsenvaltioita harkitsemaan alimman mahdollisen alv-kannan soveltamista urheilualaan yhtenä keinona helpottaa sen palvelujen saatavuutta covid-19-pandemian jälkeen; 81. kehottaa komissiota kehittämään menetelmän urheiluun liittyvien hankkeiden sosiaalisten vaikutusten mittaamista ja seurantaa koskevien kriteerien määrittelemiseksi yhdessä kaikkien asiaankuuluvien sidosryhmien kanssa, mukaan lukien kansalaisyhteiskunta, työmarkkinaosapuolet ja viranomaiset, ja päivittämään ja esittämään säännöllisesti tietoja urheilun sosiaalisista vaikutuksista; 82. kehottaa komissiota ja jäsenvaltioita saattamaan säännöllisesti ajan tasalle ja esittelemään tiedot urheilun taloudellisista vaikutuksista;